пряко отражение върху потребителите, ii) китайските продукти отговарят на търсенето на продукти, различни от продуктите на Съюза, и iii) голяма част от потребителите в Съюза са засегнати от митата поради високия пазарен дял на КНР на пазара на Съюза. Също така CCCLA изтъкна, че поради факта, че керамичните съдове и прибори за сервиране или за кухня са крайни продукти, антидъмпинговите мита засягат пряко потребителите в Съюза, тъй като между производителите и потребителите няма междинни стопански субекти, които да поемат разходите. Един невключен в извадката несвързан вносител отбеляза, че действително антидъмпинговите мита са го накарали да увеличи цените си за потребителите.
 (280)
 Много невероятно е отмяната на мерките да доведе до намаление на цените с целия размер на митата. Дори при този невероятен вариант, а именно понижаване на цените за потребителите с целия размер на настоящите антидъмпингови мита, годишните разходи на потребителите биха спаднали с по-малко от 1 евро (155). Тъй като не може да се счита, че мерките са имали значителен неблагоприятен ефект върху потребителите, Комисията отхвърли тези твърдения.
 6.5. Търсене на баланс между интересите
 (281)
 При търсенето на баланс между различните съответни интереси в Съюза Комисията обърна специално внимание на необходимостта да се отстранят нарушаващите търговията последици от нанасящия вреди дъмпинг и да се възстанови реалната конкуренция. От една страна, запазването на мерките ще защити един важен промишлен отрасъл на Съюза, включително много малки и средни предприятия, от вероятното повторно възникване на вреда. От друга страна, оценката на положението на вносителите и ползвателите и липсата на съдействие от ползвателите показват, че продължаването на мерките несъмнено няма да има несъразмерен отрицателен ефект върху тях.
 6.6. Заключение
 (282)
 Поради това Комисията стигна до заключението, че не са налице основателни причини, свързани с интереса на Съюза, да не бъде продължено действието на окончателните антидъмпингови мерки по отношение на вноса на съдове и прибори за сервиране или за кухня с произход от КНР.
 7. АНТИДЪМПИНГОВИ МЕРКИ
 (283)
 От изложеното по-горе следва, че антидъмпинговите мерки, приложими по отношение на вноса на керамични съдове и прибори за сервиране или за кухня с произход от Китай, следва да бъдат запазени.
 (284)
 В случай на последваща промяна на наименованието си съответното дружество може да отправи искане за прилагане на индивидуални ставки на антидъмпинговото мито. Искането трябва да се адресира до Комисията (156). То трябва да съдържа цялата съответна информация, която позволява да се докаже, че промяната не засяга правото на дружеството да се ползва от приложимата за него ставка на митото. Ако промяната на наименованието на дружеството не засяга правото му да се ползва от приложимата за него ставка на митото, в Официален вестник на Европейския съюз ще се публикува известие, с което се съобщава за промяната на наименованието.
 (285)
 Предвид член 109 от Регламент 2018/1046 (157), когато дадена сума трябва да бъде възстановена вследствие на решение на Съда на Европейския съюз, размерът на лихвата, която трябва да бъде заплатена, е процентът, прилаган от Европейската централна банка за нейните основни операции по рефинансиране, който се публикува в серия C на Официален вестник на Европейския съюз на първия